tomron87/hebrew-wikipedia-sentences-corpus huggingface dataset:
הספר "המיוצאים" פותח במילים: "משפחת אימי עזבה את רומניה הקומוניסטית בשנת 1961. ...אימי, דודתי, סבי וסבתי, והסבתא רבתא שימשו סחורה לייצוא, הם נמכרו מחוץ לרומניה על פי הערך שנקבע עבור כל אחד מהם.
כיצד ייתכן שבלב אירופה בני אדם שימשו כסחורה?"
בהמשך, סוניה דווילר מספרת את הסיפור המשפחתי כפי שסופר לה פעמים רבות על ידי סבתה.
בשנת 1961, ימים ספורים לפני שהוצא נגדם צו מעצר, סבתה של סוניה דווילר, גבריאלה דליאנו וסבה, הארי דליאנו (גינברג), הצליחו להימלט מרומניה, יחד עם אימה של גבריאלה, רוזה שפיצר לבית סניילביץ' ושתי בנותיהם מרינה, לימים אימה של סוניה, ולנה.
גבריאלה והארי דליאנו היו בעלי השכלה גבוהה ואימה של גבריאלה, רוזה שפיצר הייתה אחותם של אנשי רוח ומדענים מוערכים לבית סניילביץ'.
כל בני המשפחה נהנו מרמת חיים גבוהה וממעמד גבוה בחברה הרומנית לפני מלחמת העולם השנייה וגם לאחריה.
כאשר המפלגה הקומוניסטית הרומנית עלתה לשלטון, גבריאלה והארי דליאנו הצטרפו למפלגה כחברים פעילים, דבר שהעניק להם פריבילגיות רבות.
גבריאלה הייתה חברה במועצת המנהלים של התזמורת הפילהרמונית של רומניה והארי היה ראש משרד הפטנטים וההמצאות.
בשנת 1960 שניהם פוטרו ממקומות עבודתם וסולקו מהמפלגה.
כתוצאה מכך הם החליטו שעליהם לעזוב את רומניה בהקדם האפשרי.
בהמלצת חברה הם פנו להנרי יעקובר שהיה מוכר בין היהודים כאדם היכול, תמורת תשלום, להשיג אשרות יציאה ולסייע לאנשים שרצו להימלט מרומניה.
הארי דליאנו נפגש עם הנרי יעקובר, שילם לו את הסכום המבוקש וקיבל ממנו אשרות יציאה וכרטיסי רכבת לכיוון פריז עבור כל המשפחה.
באחד הראיונות, שנתנה לכלי התקשורת בצרפת, סוניה ציינה: "המשותף בין כל ילדי הגולים הוא הסיפור שלא סופר להם מעולם בשלמותו".
היא ממשיכה ואומרת כי מתוך שתיקתם של בני משפחתה נולד הצורך לבדוק את הדברים לעומק ולבנות תמונה אמיתית ומדויקת של השורשים ושל ההיסטוריה של האנטישמיות הרומנית.
מתוך עיון בתיקי המועצה הלאומית לחקר ארכיוני שירותי הביטחון (CNSAS) ברומניה, היא למדה כי משפחתה נמכרה תמורת 15 חזירים מגזע לנדרס מבריטניה וחזיר לא מסורס מדנמרק בשווי כולל של 56,000 דולר.
היא למדה עוד שבשנת 1961, סבתה הואשמה בקוסמופוליטיות ובריגול לטובת בריטניה וסבה הואשם ב"מעשי שחיתות בקנה מידה גדול ובהרעבה מכוונת של העם הרומני", לכן סולקו מהמפלגה, פוטרו מעבודתם ועמדו להיעצר.
בספרה, מעבירה סוניה דווילר ביקורת נוקבת על סחר החליפין, המבוסס על החלפת ציוד חקלאי וחיות משק בבני אדם, בו עסק המשטר הקומוניסטי ברומניה בין השנים 1958 – 1966 ועל מכירת היהודים תמורת כסף מזומן בין השנים 1967- 1989. סחר זה בבני אדם היה אחד הסודות השמורים ביותר של ממשלות רומניה.
ממדיו, היקפו ופרטיו התגלו רק לאחר פתיחת ארכיון השירותים החשאיים לציבור.
אימוץ פתרון כל כך קיצוני וחריג לבעיות הכלכליות של רומניה, שכלל מכירת יהודים תמורת חזירים, 15 שנים לאחר השואה, חייב היה לדעתה להיות מושרש באנטישמיות בת מאות שנים.
תיאור חיי יהודי רומניה בימי הגזירות האנטישמיות וממדי שואת יהודי רומניה בספרה מתבסס על תוכן ספריהם של ראדו יואניד ומיכאיל סבסטיין.
באחד מהראיונות שנתנה לכלי התקשורת בצרפת היא אמרה:
"למעשה שואת יהודי רומניה תוכננה על ידי המדינה הרומנית ולא על ידי הנאצים.
הם פתרו בעצמם את הבעיה היהודית בברבריות מזעזעת.
טרנסניסטריה הייתה מזבלה אתנית שהייתה מביישת אפילו את הגרמנים."
סוניה האדומה הוא סרט חרבות וכשפים - הרפתקאות משנת 1985, בבימויו של ריצ'רד פליישר ובכיכובם של בריג'יט נילסן וארנולד שוורצנגר.
הסרט מבוסס על דמותה של סוניה האדומה מהקומיקס של רוברט אי.
הווארד, שנוצרה בהשראת עולם "קונאן הברברי".
העלילה עוסקת במסעה של לוחמת בשם סוניה, המבקשת לנקום באלו שהשמידו את עירה ולהציל ממלכה מאיום מרושע.
הסרט יצא לאקרנים בארצות הברית ב-3 ביולי 1985 על ידי מטרו גולדווין מאייר.
עם יציאתו לאקרנים, הסרט נחל כישלון קופתי והכניס 6.9 מיליון דולר בתקציב של 17.9 מיליון דולר.
סוניה האדומה (בריג'יט נילסן) יוצאת למסע נקמה לאחר שכוחות הרשע שהובלו על ידי המלכה המרושעת גדרן את משפחתה והשמיד את עירה.
במהלכה היא פוגשת את קאלידור (ארנולד שוורצנגר), לוחם רב עוצמה שעוזר לה במסע נגד הרוע.
בריג'יט נילסן בתפקיד סוניה האדומה
סנדל ברגמן בתפקיד המלכה גדרן, היריבה המרושעת של סוניה
הסרט קיבל ביקורות שליליות מצד המבקרים, שהתמקדו בעלילה ובביצועי המשחק.
למרות הפוטנציאל של חומר המקור מהקומיקס, הסרט נתפס כמאכזב מבחינת פיתוח הדמויות והסיפור.
ב-Rotten Tomatoes, הסרט קיבל ציון של 21%.
סוניה שווסטר (29 במרץ 1935 – 2018) הייתה מחלוצות הקהילה הטרנסית בישראל.
נולדה ב-1935 כזכר ברומניה למשפחה יהודית.
במהלך מלחמת העולם השנייה גורשה ביחד עם משפחתה למחנות בגבול אוקראינה בשל המוצא המולדובי של אמה.
לאחר המלחמה עברה המשפחה לבקאו, שם עבדה שווסטר במפעל הטקסטיל הממשלתי.
הוכרה כנכה בשל רדיפות הנאצים.
במהלך עבודתה ניהלה רומן סודי עם בנו של מנהל המפעל, אך סיימה אותו כשעלתה לארץ ישראל ב-1961 עם משפחתה.
לאחר ההגעה לישראל, התגוררה עם משפחתה בנווה צדק ועבדה במפעל ליטוש יהלומים.
בהמשך למדה בתדמור ועבדה במלצרות.
בתחילת שנות ה-70 עברה ניתוח התאמה מגדרית בבלגיה ולאחר מכן החלה לנדוד בין ערים שונות באירופה ביחד עם אפרת טילמה, גילה גולדשטיין ונשים טרנסיות נוספות.
זמן קצר לאחר חזרתה, נעצרה על ידי המשטרה ונשפטה למאסר של עשרה חודשים בשל היותה טרנסג'נדרית.
תחילה נשלחה לבית סוהר לגברים, אולם לאחר שמנהל בית הכלא הבין כי נשקפת סכנה לחייה מצד שאר האסירים, העביר אותה לכלא נשים.
כאשר הגיעה לכלא הנשים, התבקשה להתפשט והסוהרים החליטו להחזיר אותה לכלא הגברים.
מנהל בית הסוהר החליט להעבירה לבידוד, על מנת ששאר האסירים לא יתקפו אותה.
מאסרה הגיע לכותרות, והעיתונים דיווחו על "קוקסינל בכלא רמלה".
לאחר ששמעה על הפרשה, שולמית אלוני פעלה לשפר את תנאי המאסר של שווסטר, כך שמספר ימים לאחר תחילת המאסר הוכנסו כלביה לתא הבידוד על מנת לסייע לה בהעברת הזמן.
לאחר חודש וחצי של מאבק, אלוני הצליחה לגרום לכך שבוטלו האישומים והיא שוחררה לחופשי.
ישנן טענות שהיכרותה של אלוני עם שווסטר דחפה אותה לקדם את ביטול האיסור על משכב זכר.
שווסטר נפטרה ממחלת הסרטן ב-2018. מכיוון שלא הצליחה לשנות את מינה במשרד הפנים לנקבה, נקברה כגבר, אף על פי שהבהירה לפני מותה על התנגדותה לכך.
לאחר מותה ייסדה עמותת מעברים לקשת הטרנסית פרס על שמה שניתן לפעילים לקידום טרנסג'נדרים בישראל.
פרס זה ניתן בשיתוף פעולה עם שגרירויות שוודיה, בלגיה וקנדה.
סוניה מוסה הייתה יהודייה צרפתייה, אמנית, שחקנית, מעצבת פנים, ושרטטת, אשר היוותה השראה לאמנים רבים בני זמנה.
היא הייתה מקורבת לזרם הסוריאליסטי, והתיידדה עם זוג פול אלוואר, מאן ריי ואמנים חשובים נוספים בני התקופה.
בשנת 1943, לאחר שסירבה לענוד את הטלאי הצהוב, ככל הנראה הוסגרה, ונשלחה למחנה ההשמדה סוביבור, שם נספתה.
כאמנית, זכורה מוסה בעיקר בזכות יצירת בובת ראווה סוריאליסטית שהציגה בתערוכת הסוריאליזם הבינלאומית בשנת 1938.
סוניה מוסה נולדה ברובע הארבעה-עשר של פריז.
אביה היה עמנואל מוסה (1876–1963), עורך דין בבית המשפט לערעורים של פריז, ואמה הייתה נטשה גולדפיין (1890–?).
לאביה ולאמה היו ילדים מנישואין קודמים: אחותה למחצה אסתר לוין (1906–1943), בת נישואיה הראשונים של האם לבוריס לוין, שנפטר ב-1915; ואחיה למחצה ז'אן ז'וזף מוסה (1908–1995), בנו של עמנואל מנישואיו הראשונים למרגריט איקאר.
הוריה של סוניה נפרדו מנשותיהם הקודמות, ונישאו אזרחית רק במרץ 1920, שלוש שנים לאחר לידתה, ובמהלך נישואיהם הכירו בה באופן רשמי כבתם.
אין מידע על לימודיה או חינוכה של סוניה מוסה.
בשנים שבין שתי מלחמות העולם נפתחו בפני נשים אפשרויות תעסוקה אמנותיות רבות, בבתי תיאטרון, סטודיואים לציור ולצילום, בתי אופנה וקברטים.
סוניה מוסה פעלה בכמה מתחומים אלה.
במרץ 1937 ביים 'אן-לואי בארו את המחזה "נומנס" מאת מיגל דה סרוואנטס בתיאטרון אנטואן בפריז, בו גילמה מוסה את דמותה של "תהילה".
כחלק מתנועת הסוריאליזם סביב אנדרה ברטון ופול אלואר, הייתה מוסה מקורבת למן ריי, ראול אובאק ואנטונן ארטו.
יופייה הבלונדיני והקיצי היווה השראה לצלמים כמו מן ריי, ז'ולייט לסר ו-וולס, ולציירים כמו אלברטו ג'קומטי, בלטוס ואנדרה דרן, אשר עבורם שימשה כדוגמנית.
ידידותה עם נוש אלואר מונצחת בדיוקן שצילם מן ריי בשנת 1936.
בשנת 1938 השתתפה סוניה מוסה ב"תערוכה הבינלאומית של הסוריאליזם בפריז", שהתקיימה בין 17 בינואר ל-24 בפברואר בגלריה בוז-אר של ז'ורז' וילדנשטיין ברחוב פובור סן-הונורה.
מוסה יצרה דמות דמוית בובה נשית, שראשה כוסה ברעלה שחורה שנשפכה עד רגליה.
על שפתיה הונח חיפושית מלאכותית כהה ובטבורה שובץ עקרב קטן.
גופה העירום כוסה בחבצלות מים וחרקים נוספים, ובין רגליה התרוממה גביע פרח המזכיר קלתיאה – "האמנית היחידה שיצרה גם את הפרשנות הפאלית היחידה למיניות הבובה במשמעותה המילולית".
הבובה של מוסה הוצגה בחלל התצוגה "הרחובות היפים ביותר של פריז" לצד בובות אחרות של אמנים כז'ואן מירו, אנדרה מאסון, איב טנגוי, ז'אן ארפ, וולפגנג פאאלן, מרסל דושאן וסלבדור דאלי.
קיימות תמונות מתערוכה זו שצולמו על ידי דניז בלון, ראול אובאק, פייר ז'אהן, גסטון פריז, גאורג רייזנר, וגם על ידי מן ריי.
תמונותיו פורסמו בשנת 1966 במהדורה מוגבלת בשם "תחיית הבובות".
בניגוד בולט למרבית אמני הסוריאליזם, הופיעה בתערוכה גם דמות תצוגה (מאנקן) שעוצבה על ידי אישה – האמנית סוניה מוסה.
המאנקן שעיצבה מוסה הופיע כשהוא עירום-למחצה, לבוש ברעלה שחורה המדמה צעיף הלוויה במקום צעיף הכלה – כרמז לכך שמוסד הנישואין מגלם כפייה פיזית ומוסרית של האישה.
דימויים דומים של דמות האישה כדמות מכנית חסרת רצון חוזרים ומופיעים ביצירות סוריאליסטיות נוספות.
בסוף שנת 1938, סמוך לערב סילבסטר, פתחה סוניה מוסה את קברט Chez Agnès Capri יחד עם הזמרת והשחקנית אינייס קאפרי ויוזמת הפרויקט מישל להה.
הן זכו לתמיכתם של פרנסיס פיקבייה, מקס ארנסט, אלברטו ג'קומטי, ז'אן קוקטו, בלטוס, אנדרה דרן ומואיז קיסלינג, שתרמו ציורים ורישומים כדי לסייע במימון המיזם.
עיצוב הפנים של הקברט נעשה בידי סוניה מוסה.
בין אורחי המקום נמנו סוזי סולידור, שארל טרנה וז'אק פרוור, אשר בנוכחותם תרמו לאווירה הייחודית והבלתי נשכחת של המקום.
עם פרוץ מלחמת העולם השנייה וכיבוש פריז על ידי הכוחות הגרמניים, נסגר הקברט, ומסתמן כי סוניה מוסה ואינייס קאפרי נאלצו לעזוב את העיר.
מתוך תיאור של סימון דה בובואר:
עם זאת, לא ידוע אם סוניה מוסה אכן עזבה את פריז.
החל מ-19 בספטמבר 1941, נאכפה בפריז הוראת המשטרה לחובת ענידת טלאי צהוב על ידי יהודים.
הוראה זו סימלה הדרה, אפליה והשפלה של האוכלוסייה היהודית, והיוותה צעד גלוי נוסף בדרך למימוש השואה בעיר.
סוניה מוסה לא נשאה את הטלאי הצהוב והמשיכה לפקוד בתי קפה שהיו אסורים בכניסה ליהודים.
אין ידוע אם סוניה מוסה נעצרה על ידי המשטרה הצרפתית או על ידי הגסטפו בפברואר 1943, אך ייתכן שלפני מעצרה קדמה הלשנה.
היא נכלאה במחנה הריכוז דראנסי שליד פריז וגורשה ב-25 במרץ 1943 יחד עם אחותה למחצה אסתר לוין בשיירה 53 אל מחנה ההשמדה סוביבור.
אף שתעודות הפטירה של סוניה מוסה ואסתר לוין מציינות את לובלין-מיידנק כמקום הפטירה, ככל הנראה מדובר בטעות.
לפי עדותו של ניצול משיירה 53, ניתן לקבוע כי המגורשים נרצחו ביום הגעתם למחנה סוביבור, ב-30 במרץ 1943.
מלבד תצלומי הבובה הסוריאליסטית שעיצבה בשנת 1938, לא שרדו יצירות נוספות של מוסה.
דורה מאר, דוגמנית לא מזוהה (סוניה מוסה?), צילום, כ.
וולס, סוניה מוסה, צילום, בערך.
ג'ולייט לאסר, סוניה מוסה, צילום, בערך.
מאן ריי, נוש וסוניה, ציור מאת פול אלואר, Les Mains Libres, 1937.
מאן ריי, בובת הראווה של סוניה מוסה, תצלום, תערוכה בינלאומית של סוריאליזם א-לה גלריית לאמנויות יפות, פריז, 1938.
גיאורג רייזנר, פול אלואר והדוגמנית של סוניה מוסה, צילום, תערוכת תערוכת בינלאומית של סוריאליזם א-לה גלריית לאמנויות היפות, פריז, 193828.
אנטונין ארטו, כישוף לסוניה מוסה, מכתב, 14 במאי 1939.
אנטונין ארטו: סוניה מוסה, ציור, מרץ 1946.
ב, לוח זיכרון מנציח את חייה וגירושה של סוניה מוסה.
הוא נחנך ב-20 בספטמבר 2023 במעון האחרון שלה ב-104 Rue du Bac.
סוניה (נכתב גם: סוניא) סודרי היא שחקנית, במאית ומורה לתיאטרון.
מייסדת בית הספר לתיאטרון "פסיפס" ותיאטרון "פסיפסו", וזוכת פרס תרבות יהודית ע"ש אורי אורבך.
נולדה בשם סוניה כהן-טנוז'י בשנות החמישים של המאה ה-20 באלג'יריה.
מגיל צעיר נמשכה לעולם התיאטרון, אך אביה שהיה נגן חצוצרה באופרה ובלהקת ג'אז העדיף שתלמד נגינה בפסנתר.
עם תום מלחמת העצמאות של אלג'יריה היגרה עם הוריה ואחותה לצרפת, ובגיל 16 התקבלה שם למגמת תיאטרון.
בשנות ה-70 למדה באקדמיה הלאומית לתיאטרון בצרפת ובגיל 24 התקבלה לתיאטרון הלאומי של צרפת, שם שיחקה וביימה, ובמקביל עבדה כקריינית רדיו, והשתתפה בערבי שירה.
במהלך שנות פעילותה בתיאטרון הצרפתי, החלה סודרי בתהליך של חזרה בתשובה, למדה יהדות בסמינר לחוזרים בתשובה ועברית בסורבון.
במהלך הלימודים פגשה את בעלה, והשניים עלו יחד לישראל.
הם התגוררו בירושלים, צפת, תל אביב ועמנואל, ובשנים אלה נטשה סודרי את עולם התיאטרון, בהוראת רבנים שעימם התייעצה, ולימדה פסנתר לפרנסתה.
בשנת 2006 ייסדה סודרי את "פסיפס" בית ספר למשחק ותיאטרון לנשים חרדיות, הפועל בשכונת הבוכרים בירושלים ובבני ברק, ובשנת 2013 הקימה את תיאטרון "פסיפסו", שבו משחקות רבות מבוגרות בית הספר.
התיאטרון הוכר מקצועית על ידי משרד התרבות, עיריית ירושלים ועמותת "תרבות לישראל".
הילד פוטון (2013) - הצגה חינוכית לנשים וילדים.
המסע (2016) - הצגה לנשים במסגרת פסטיבל "360 מעלות" שהועלתה תחת כיפת השמיים בחצר בית הספר אליאנס בירושלים.
חתונה בשוק (2017) - עיבוד חדשני לקומדיה "גם הוא באצילים" של מולייר, במסגרת פסטיבל ירושלים לאמנוית.
העיוורים (2018) - על פי מחזה מאת מוריס מטרלינק.
מעבר (2019) - עיבוד למחזה "בדלתיים סגורות" מאת ז'אן-פול סארטר.
סיטיפח (2020) - מחזה מקורי שכתבה וביימה סודרי במסגרת פסטיבל "360 מעלות".
בעקבות יצירת ההצגה זכתה בפרס לתרבות יהודית בתחום התיאטרון ע"ש אורי אורבך לשנת תש"פ
הרווקות (2021) - מחזה שכתבה סודרי על ארבע אחיות בגיל מבוגר המבקשות להשתדך.
שורדות (2024) - הצגה עתידנית על עולם הנשלט על ידי טכנולוגיה.
ההצגה נכללה בסל התרבות הארצי לתלמידי כיתות י"א-י"ב.
נשואה לאלי ולהם בן ובת, מתגוררת במודיעין עילית.
הזוג הכירו במהלך לימודי היהדות של סוניה כשאלי, בן למשפחה חרדית, הגיע לפריז ללמוד לאחר ששירת בצבא ולמד באוניברסיטה בישראל.
סוניה רולאן (נולדה ב-1981) היא שחקנית רואנדית-צרפתייה.
רולאן נולדה ברואנדה לאם רואנדית ואב צרפתי, היא ומשפחתה נמלטו מהמדינה בעקבות רצח העם ברואנדה, ב-1990 הם עברו למדינה השכנה בורונדי, ובעקבות מלחמת האזרחים בבורונדי, ב-1994 עברו לצרפת.
ב-2009 שיחקה בסרט "Moloch Tropical" העוסק במהפכה הפוליטית בהאיטי, היא גילמה את הרקדנית ג'וזפין בייקר בסרט חצות בפריס.
ב-2012 שיחקה בסרט ביוגרפי על טוסן לוברטיר.
ב-2007 פרסמה את ספרה הראשון "Les gazelles n'ont pas peur du noir" העוסק בילדותה ברואנדה ובמעבר בין תרבויות שונות.
סוניה צ'וקרון (בספרדית: Sonia Chocrón; נולדה ב-17 במרץ 1961 בקראקס) היא משוררת, סופרת, תסריטאית ומחזאית ונצואלית, יהודיה, ממוצא ספרדי.
צ'וקרון נולדה למשפחה יהודית ממוצא מרוקאי שחיה בספרד ועברה לוונצואלה והיא קרובת משפחה של המחזאי הוונצואלי יצחק צ'וקרון (Isaac Chocrón).
היא סיימה את לימודי התואר הראשון בתקשורת חברתית באוניברסיטה הקתולית אנדרס בלו (Andrés Bello Catholic University) ובשנת 1982 היא הצטרפה לסדנת השירה של מרכז רומולו גאייגוס ללימודי אמריקה הלטינית (Rómulo Gallegos Center for Latin American Studies).
בשנת 1988 היא נבחרה להשתתף בסדנה שלימד גבריאל גארסיה מארקס בבית הספר לקולנוע בקובה ולאחר מכן, היא נסעה למקסיקו בהזמנת האקדמיה לפרס נובל כדי להקים ולעבוד בלשכה הקולנועית של גבריאל גרסיה מארקס.
יצירותיה הספרותיות של צ'וקרון פורסמו בדרום אמריקה, ארצות הברית ואירופה.
תסריט מקורי לסרט "זהב השטן" (Oro Diablo).
כותבת שותפה לסרט התיעודי "המפתח האבוד" (The Lost Key), 2014.
"אפילו לא שערה של מטומטמות" (Ni un Pelo de Tontas), 2015.
עבודותיה הספרותיות ותסריטיה לקולנוע ולטלוויזיה, זיכו אותה בפרסים והוקרה ברמה המקומית והבינלאומית.
דוברת ספרדית, אנגלית, צרפתית, איטלקית, פורטוגזית ועברית.
צ'וקרון מתייחסת למוצאה היהודי ולזהות היהודית שלה בכמה יצירות וכן בראיונות.
היא מזכירה את השורשים היהודיים, מסורות, בית וחגים, וכן בהשפעה של מורשת ספרדית-יהודית על כתיבתה.
בין היתר היא אמרה: "לא המצאתי דבר.
חזרתי לשורשים היהודיים שלי, אל היותי יהודייה, אל ביתי היהודי, אל החגים שאני שומרת, אל המנהגים של אבי.
את שם ספרה "אחות קטנה", היא שאלה מהפיוט "אָחוֹת קְטַנָּה" שחובר על ידי הרב והמקובל אברהם חזן מג'ירונה, במאה ה-13, פיוט הפותח את תפילות ראש השנה.
בראיון עיתונאי אמרה צ'וקרון "נותרתי עם דת שירשתי.
מסורות (האל הכל יכול של התנ"ך, צום, מצות, מגש הפסח, שירים שלמדתי בבית הספר לכל החגיגות העבריות ואני עדיין יודעת בעל פה...".
ספרה "אשה מטולדו", מספר באמצעות שירים את האגדה על רחל, אישה יהודיה יפה מטולדו, שהיה לה רומן שלה עם המלך אלפונסו השמיני מקסטיליה.
השירים נכתבו בספרדית עם שילוב של לאדינו וקסטיליאנית מהמאה ה-13. בראיון שנתנה אמרה: "הספר הראשון הזה היה כמו לעמוד ולומר: אני, אני.
אני הכלאה הזו, השפה הזו, השפות האלה".
סוניק הקיפוד היא סדרת משחקי וידאו וזיכיון מדיה שנוצרה על ידי יוג'י נאקה, נאוטו הושימה והירוקזו יאסוהרה עבור חברת סגה.
הזיכיון עוסק בסוניק הקיפוד, קיפוד כחול מואנש שמסוגל לרוץ במהירות גבוהה ונלחם בדוקטור אגמן, מדען מטורף שמנסה להשתלט על העולם.
מרבית המשחקים בסדרה הם משחקי פלטפורמה שפותחו בעיקר על ידי קבוצת סוניק.
על פי הזיכיון הופקו גם חוברות קומיקס, סדרות הנפשה, סרטי קולנוע ומרצ'נדייז.
בשנים 1988–1989 יצאה ביפן ובארצות הברית קונסולת משחק מדור ה-16 ביט, הסגה מגה דרייב של חברת סגה.
החברה ניסתה ליצור דמות שתזוהה עם החברה באופן אוניברסלי, על מנת ליצור ייחוד, בידול והזדהות עם הקונסולה.
לשם כך הועלו סקיצות למספר דמויות, בהן "אלכס קיד", אך אלו לא עברו את מבחן קבוצת המיקוד.
ב-1991, האיאו נקאיאמה, יו"ר סגה, החליט לערוך תחרות בין עובדי החברה במטרה למצוא את עיצוב הדמות החדשה לקונסולה.
רוב העובדים הגישו הצעות המבוססות על בעלי חיים כגון ארנבים וקנגורו, ואפילו קריקטורה של תאודור רוזוולט בפיג'מה (זו הפכה לדוקטור אגמן במשחקי סוניק).
לגמר הגיעו שניים – ארמדיל שחור (מייטי הארמדיל, שהופיע לאחר מכן בכמה משחקים בסדרה) וקיפוד כחול (סוניק הקיפוד).
נקאיאמה בחר בקיפוד הכחול שעיצב נאוטו אושימה.
משחקי הווידאו הראשונים של סוניק הקיפוד היו משחקי פלטפורמה בלבד, אך בעקבות ההצלחה הרבה אשר הזיכיון צבר, פותחו בהמשך משחקי וידאו מסוגים נוספים.
כמעט בכל משחקי הסדרה מככבת דמותו של סוניק הקיפוד בתור הפרוטגוניסט.
עלילת המשחקים מתמקדת בעיקר בניסיונותיו של סוניק להציל את הכוכב שלו מפני איומים שונים, ובעיקר מפני האנטגוניסט הראשי, דוקטור אייבו רובוטניק.
סוניק הקיפוד – המשחק הראשון בסדרה.
המשחק מציג את עולמו של סוניק ואת הדמויות הראשיות, סוניק ואויבו ד"ר רובוטניק, המתכנן להשתלט על האי של סוניק, להפוך את כל שוכניו לרובוטים, ולתפוס את כל ששת יהלומי הכאוס.
המשחק זכה להצלחה גדולה ושימש בסיס חשוב לשאר הסדרה.
ההבדלים בין ה-8 סיביות ל-16 סיביות במשחק זה הם מוזיקה שונה (מלבד העולם הראשון) ועולמות שונים (מלבד Green Hill Zone, Labyrinth Zone ו-Scrap Brain Zone) יצא ב-23 ביוני 1991 בגרסאות ל-Gensis ל-Sega Master System ול-Game Gear.
סוניק הקיפוד 2 – המשחק השני בסדרה.
המשחק מציג את דמותו של טיילס, שועל מעופף בעל שני זנבות, המצטרף לסוניק על מנת לעזור לו לעצור את ד"ר רובוטניק.
יצא ב-24 בנובמבר 1992 בגרסה לקונסולת ה-Genesis.
בגרסה זו של המשחק נוסף יהלום כאוס שביעי וניתן להפוך ל"סופר סוניק", מצב משופר של סוניק שבו המהירות משופרת וניתן להביס אויבים בנגיעה, אם משיגים את כולם (השם "סופר סוניק" הוא כנראה משחק מילים, שכן משמעות הביטוי באנגלית היא "על קולי" או "בעל מהירות על-קולית").
גרסת ה-Sega Master System וה-Game Gear שונה לחלוטין, ובה על סוניק להשיג את ששת יהלומי הכאוס כדי להציל את טיילס מד"ר רובוטניק.
סוניק CD – משחק פלטפורמה אשר יצא לשווקים ב-23 בנובמבר 1993 עבור ה-Mega-CD/Sega CD.
ב-26 בספטמבר 1996 יצאה גם גרסה של המשחק למחשב האישי.
זה המשחק הראשון שבו מופיעה איימי רוז, קיפודה ורודה אשר מאוהבת בסוניק, ומטאל סוניק, שכפול רובוטי מרושע של סוניק שנוצר על ידי ד"ר רובוטניק.
עלילת המשחק מתרחשת בין המשחק הראשון לשני.
סוניק הקיפוד 3 – המשחק השלישי בסדרה.
המשחק מציג את דמותו של נאקלס הקיפודן, השומר של היהלום הראשי, מקור הכוח של כל יהלומי הכאוס.
במשחק זה ובהמשכו השלבים ארוכים יותר והעלילה מוצגת בתוך המשחק, שלא כמו קודמיו.
יצא ב-2 בפברואר 1994 בגרסה ל-Genesis בלבד.
סוניק ונאקלס – המשך ישיר והחצי השני של המשחק הקודם, שנוצר כי לא היה זמן להשלים את קודמו.
לאחר שבמשחק הקודם סוניק הצליח למנוע מרובוטניק לשגר את ביצת המוות, ביצת המוות נוחתת שוב על האי, הפעם ליד האזור בו שוכן היהלום הראשי.
נאקלס, שמגלה מה רובוטניק באמת מתכנן, מחליט לעזור לסוניק להגיע לביצת המוות ולעצור את רובוטניק פעם נוספת.
שלא כמו קודמו, לא ניתן לשחק במשחק בתור טיילס, אך לעומת זאת כן ניתן לשחק בתור נאקלס (במצב זה העלילה המוצגת מתרחשת אחרי הסיפור של סוניק, ובה נאקלס מנסה לעצור את אחד הרובוטים של רובוטניק מלגנוב את היהלום הראשי שוב).
המשחק כלל יכולת לבצע נעילה (Lock-On) עם משחקים אחרים, מה שיצר משחקים חדשים לגמרי.
יצא ב-18 באוקטובר 1994 בגרסה ל-Genesis בלבד.
סוניק כאוס – משחק זה סובב סביב ד"ר רובוטניק, הרוצה את יהלומי הכאוס, ויכול להפוך אותם לכלי נשק מסוכנים.
יצא ב-23 בנובמבר 1993. זהו המשחק הראשון לקונסולות 8 סיביות שמאפשר לשחקן לשלוט בטיילס, והמשחק הראשון בסדרה שבו אפשר לעוף בתור טיילס.
סוניק טרפיל טראבל – משחק המשך לסוניק כאוס.
יצא ב-15 בנובמבר 1994. המשחק הנייד הראשון שכולל את נאקלס הקיפודן.
ד"ר רובוטניק הצליח בדרך מסתורית להשיג את יהלומי הכאוס, אך שלח את כולם לממד אחר, מלבד היהלום הצהוב.
על סוניק וטיילס להשיג את כל יהלומי הכאוס, ולהביס את ד"ר רובוטניק, שעבד על נאקלס פעם נוספת, ואת נאק הסמור/פנג הצלף, סמור שרוצה להשיג את היהלומים על מנת למכור אותם תמורת רווח גדול.
יצא רק בגרסה ל-Game Gear.
סוניק דריפט – משחק מרוצי מכוניות ששווק רק ביפן.
יצא ב-18 במרץ 1994. במשחק זה אפשר לשחק בסוניק, טיילס, ד"ר רובוטניק ואיימי רוז, שהופיעה לראשונה בסוניק CD.
לכל דמות יכולת מיוחדת: סוניק יכול לשדרג את המהירות למשך 5 שניות, טיילס יכול לקפוץ, רובוטניק יכול להתקיף באמצעות מוקשים ואיימי מתקיפה על לבבות.
סוניק דריפט 2 – משחק המשך ל-Sonic Drift, שבניגוד אליו שווק גם מחוץ ליפן.
יצא לראשונה ביפן ב-17 במרץ 1995. בניגוד לקודמו, ניתן לשחק עם מטאל סוניק, בפנג הצלף ובנאקלס הקיפודן.
גם להם יש כוחות מיוחדים: מטאל סוניק יכול להגביר את המהירות אפילו יותר מסוניק, פנג הצלף יכול לזרוק כדורי שמן ולגרום לדמויות להחליק, ונאקלס יכול להכות מכוניות ולגרום להן לעצור.
סוניק ספין בול – סימולציה של משחק פינבול.
יצא ב-23 בנובמבר 1993. זה היה המשחק הראשון של סוניק אשר פותח באופן מוחלט בארצות הברית.
Robotnik's Mean Bean Machine ובניגוד ל-Sonic 1 ו-2, גרסאות ה-8 סיביות וה-16 סיביות מקבילות.
סוניק לייברינט' – משחק מבוכים איזומטרי בכיכובו של סוניק הקיפוד.
יצא לראשונה ביפן ב-17 בנובמבר 1995. מעריצים מאמינים שהוא משחק הסוניק הגרוע אי פעם, בשל לקיחת מהירותו של סוניק.
סוניק בלאסט – המשחק כולל גרפיקת תלת־ממדית.
יצא ב-12 בדצמבר 1996. ניתן לשחק בו עם סוניק הקיפוד ונאקלס הקיפודן.
המשחק יצא בגרסאות לקונסולות ה-Game Gear וה-Sega Master System (בברזיל בלבד).
קיבל ביקורות שליליות בעיקר בשל גודל הפריטים על המסך.
פטרול השמיים של טיילס – משחק בכיכובו של טיילס.
טיילס אדבנצ'ר – משחק נוסף בכיכובו של טיילס.
בלו ספייר – מיני משחק המורכב מסגנון השלבים המיוחדים של סוניק הקיפוד 3 וסוניק ונאקלס.
ניתן לשחק כל פעם בשלב אחד ממנו על ידי חיבור כל מחסנית ג'נסיס למחסנית של סוניק ונאקלס, אך אם המחסנית של סוניק הקיפוד 1 מוכנסת, ניתן לשחק בכל השלבים בזה אחר זה.
סוניק 3 ונאקלס - גרסה משולבת של Sonic the Hedgehog 3 ו-Sonic & Knuckles, שנוצרת כאשר מחברים את המחסנית של Sonic the Hedgehog 3 לזו של Sonic & Knuckles, הכוללת תוספות חדשות לשני המשחקים.
המשחק נוצר כאשר מחברים את המחסנית של Sonic the Hedgehog 2 לזו של Sonic & Knuckles.
יצא בנובמבר 1993 בגרסה עבור קונסולת ה-Genesis.
Knuckles' Chaotix – משחק פלטפורמה אשר יצא לשווקים ב-20 באפריל 1995 עבור התוסף של קונסלת המגה דרייב התקן ה-Sega 32X.
במשחק נאקלס מתפקד כדמות הראשית, ובנוסף אליו מופיעים צוות הכאוטיקס: ווקטור התנין, אספיו הזיקית, צ'רמי הדבורה ומייטי הארמדיל, ובנוסף מופיע גם מטאל סוניק בתור הבוס האחרון.
Sonic 3D Blast – משחק פלטפורמה איזומטרי.
יצא ב-30 בנובמבר 1996. במשחק זה צריכים לאסוף את הפליקים, ציפורים קטנות אשר ד"ר רובוטניק כלא בתוך רובוטים רשעים.
במשחק ניתן לשחק בסוניק בלבד אך מופיעים בו גם נאקלס וטיילס אשר מובילים את סוניק לשלב בונוס כשהוא מקבל 50 טבעות.
בשלבי הבונוס ניתן להשיג חיים או יהלומי כאוס.
יצא בגרסאות עבור ה-Gensis, ה-Sega Saturn והמחשב.
גרסת הסגה סטורן היא תחליף למשחק Sonic X-treme, שבוטל בשנת 1996.
Sonic Schoolhouse – משחק חינוכי שבו סוניק מלמד את השחקן מקצועות כמו שיש בבית הספר, בעיקר מתמטיקה ואנגלית.
משחק זה ניתן להורדה רק ב-Microsoft Windows.
משחק זה יצא לאור על ידי סגה ב-18 באוקטובר 1996. המשחק מיועד לתלמידים בכיתות א'-ד'.
Sonic R – משחק מרוצים אשר יצא לשווקים ב-18 בנובמבר 1997 עבור קונסולות סגה סאטורן ולאחר מכן עבור המחשב האישי.
המשחק שונה ממשחקי מרוצים אחרים מכיוון שבו הדמויות רצות בעצמם ללא כלי רכב (למעט איימי וד"ר רובוטניק).
במשחק זה ניתן לשחק בסוניק, טיילס, נאקלס, איימי, ד"ר רובוטניק, מטאל סוניק, טיילס דול, מטאל נאקלס, אג רובו וסופר סוניק.
Sonic Mania – המשחק, ששוחרר ביחד עם Sonic Forces לרגל חגיגות ה-25 שנה לזיכיון, ושפותח על ידי מעריצים והופץ על ידי סגה, מבוסס על המשחקים הקלאסיים ומשלב ביניהם.
המשחק יצא לאור לקונסולות הפלייסטיישן 4, Microsoft Windows, Xbox One ו-Nintendo Switch, ב-15 באוגוסט 2017 לכל המדינות וב-16 באוגוסט 2017 ביפן.
Sonic Mania Plus - חבילת הרחבה לסוניק מאניה המוסיפה את מייטי הארמדיל וריי הסנאי המעופף, שהופיעו במשחקים ישנים יותר, מצב משחק חדש בשם Encore Mode ואפשרות לעד ארבעה שחקנים במסך מפוצל.
שוחרר ב-17 ביולי 2018 לפלייסטישן 4, ל-Xbox One ל-Steam ו-Nintendo Switch כחבילה בתשלום נוסף.
משחקי סוניק המודרניים (החל מ-1998)
Sonic Adventure – יצא לשווקים ב-23 בדצמבר 1998 בעת ההשקה של קונסולת המשחק Dreamcast של סגה.
במשחק זה סוניק הקיפוד, טיילס השועל, נאקלס הקיפודן, איימי רוז, ביג החתול, הרובוט ו־E-102 גאמה מנסים לעצור מפלצת בשם כאוס שמשתלטת על העיירה סטיישן סקוואר תחת שליטתו של דוקטור אגמן.
זהו המשחק התלת־ממדי המלא הראשון בסדרה.
בשנת 2003 יצאה גרסה של המשחק עבור קונסולות הנינטנדו גיימקיוב של נינטנדו ועבור המחשב האישי בשם "Sonic Adventure DX: Director's Cut", אשר כללו מספר שיפורים בגרפיקה, מצב "משימה" חדש, ומספר משחקי סוניק ל-Game Gear (בלעדי לגיימקיוב).
פרקים 27–32 בסדרה סוניק X מבוססים על משחק זה.
Sonic the Hedgehog: Pocket Adventure – משחק אשר יצא ב-30 בנובמבר 1999 עבור הקונסולה הניידת Neo Geo Pocket Color ומשחק הסוניק הראשון שפותח לקונסולה שאינה פותחה על ידי סגה.
זהו משחק ה-8 סיביות היחיד של סוניק המודרני.
Sonic Adventure 2 – יצא לשווקים ב-19 ביוני 2001, לכבוד חגיגות העשור לזיכיון, במקור עבור קונסולת ה-Dreamcast של סגה, כמשחק המשך למשחק הקודם.
סיפורם של סוניק הקיפוד, טיילס השועל, נאקלס הקיפודן, שאדו הקיפוד, רוז' העטלפה ודוקטור אגמן.
שנה לאחר יציאת המשחק, יצאה למשחק גרסה משופרת לנינטנדו גיימקיוב בשם "Sonic Adventure 2: Battle", שהייתה משחק הסוניק הראשון לקונסולה זאת.
פרקים 33–38 בסדרה סוניק X מבוססים על משחק זה.
Sonic Advance – המשחק הראשון של סוניק שיצא לשווקים לקונסלה שפותחה על ידי נינטנדו.
סיפורם של סוניק, טיילס, נאקלס ואיימי.
המשחק בנוי בצורה דו־ממדית, והוא המשחק הדו־ממדי הראשון שניתן לשחק בו באיימי.
יצא עבור הקונסולה הניידת Game Boy Advance ביפן ב-22 בדצמבר 2001, בצפון אמריקה ב-4 בפברואר 2002 ובאירופה ב-23 במרץ 2002 וב-2011 לאנדרואיד רק ביפן.
למשחק יצאו שני משחקי המשך, Sonic Advance 2 ו-Sonic Advance 3 גם הם ל־GBA.
Sonic Heroes – יצא במקור לשווקים בשנת 2003. סיפורם של סוניק הקיפוד, טיילס ונאקלס הקיפודן (קבוצת סוניק), שאדו הקיפוד, רוז' העטלפה ו-E-123 אומגה (קבוצת דארק), איימי רוז, קרים הארנבת וביג החתול (קבוצת רוז), ואספיו הזיקית, צ'רמי הדבורה ווקטור התנין (קבוצת כאוטיקס) שמנסים להציל את העולם ממטאל סוניק ואגמן.
מערכת המשחק ייחודית בשל העובדה שהיא מתפעלת שלוש דמויות שמרכיבות קבוצה כשלכל חבר קבוצה יכולות מיוחדות משלו.
לכל קבוצה דרך שונה ושלבים שונים.
יצא לשווקים עבור קונסולות הגיימקיוב, פלייסטיישן 2 וה-Xbox ב-30 בדצמבר 2003 ביפן וזמן קצר לאחר מכן באירופה ובארצות הברית.
גרסת המחשב של המשחק יצאה בנובמבר 2004.
Shadow the Hedgehog – יצא לשווקים ב-15 בנובמבר 2005 באמריקה הצפונית.
המשחק מתמקד בדמותו של שאדו הקיפוד אשר חוקר את עברו לאחר שהתעורר אחרי שנים שבהן הוקפא על ידי יוצרו סבו של ד"ר אגמן.
הוא מגלה על עצמו דברים רבים במהלך המשחק, חלקם שקריים וחלקם אמיתיים.
במשחק שאדו הקיפוד מנסה להבין מה קרה לפני שד"ר אגמן העיר אותו בחזרה לחיים ומגלה שסבא של ד"ר אגמן הוא זה שיצר אותו ומריה החברה שלו נהרגה בתחנת החלל ארק על ידי חיילים ממשלתיים.
המשחק דורג בארצות הברית לילדים מגיל 10 בלבד.
Sonic Rush – משחק דו־ממדי אשר יצא לשווקים ב-15 בנובמבר 2005 עבור הקונסולה הניידת נינטנדו DS.
זהו המשחק הראשון שבו בלייז החתולה הופיעה.
Sonic Riders – יצא במקור לשווקים ב-21 בפברואר 2006, יחד עם סוניק 06', כמשחקים לכבוד יום ההולדת 15 של סוניק.
זהו משחק מרוץ בו הדמויות משתמשות בהוברבורדים וכלים מרחפים אחרים דומים אשר נקראים "אקסטרים גיר".
את המשחק היה אפשר לשחק לבד עם השחקנים שהמחשב משחק (שנקראים בוטים אשר מופעלים על ידי המחשב), והיה אפשר לשחק עם 2 אנשים עד 4 שחקנים.
במשחק זה מופיעים לראשונה חבורת בבילון: ג'ט, ווייב וסטורם כאשר מולם עומדים סוניק, טיילס ונאקלס כחבורת סוניק.
ניתן לשחק בדמויות נוספות כגון: איימי, קרים, שאדו, רוז' ועוד.
המרוצים נערכים בעולמות שונים כגון: עולם הריסות החול, עולם אגמן, עולם עירוני, עולם יער ועוד (לכל עולם יש את הגרסה המקורית והשניה, כאשר המקורית ניתנת מתחילת המשחק והשניה עם סיום סיפור המשחק, ההבדל בין המפות הוא צורת המסלול ומה שבמסלול עצמו).
ניתן לשחק בכמה שלבים גם בדמויות נוספות כמו: טיילס, נאקלס, רוז', אומגה, בלייז ואיימי.
המשחק בנוי בצורת עיר שניתן לטייל בה, להשלים משימות ושלבים ועוד.
המשחק זכה לביקורות שליליות ביותר בשל תקלות רבות במשחק, עלילה יבשה וחוסר יכולת לשלוט בדמויות.
Sonic Rivals – משחק מרוצים ותחרויות שיצא לשווקים ב-16 בנובמבר 2006 עבור הקונסולה הניידת PlayStation Portable.
Sonic and the Secret Rings – יצא לשווקים ב-20 בפברואר 2007. פותח באופן בלעדי עבור קונסולת ה-Wii.
המשחק הוא הראשון בסדרת ה-Storybook – סדרת משחקי סוניק בהשראת אגדות וסיפורי פנטזיה שונים (במקרה הזה סיפורי אלף לילה ולילה).
שיפר דברים בניגוד מה שהיה לסוניק 06' אך קיבל ביקורות בינוניות עקב בעיות שליטה, מצלמה לא טובה ועלילה יבשה.
Sonic Rush Adventure – יצא ב-18 בספטמבר 2007 כמשחק ההמשך לסוניק ראש עבור הקונסולה הניידת נינטנדו DS.
במשחק זה ניתן לשחק בדמויות נוספות ומוכרות ובאותם דמויות מהמשחק הקודם.
Mario & Sonic at the Olympic Games – משחק וידאו בו משחקים זה לצד זה דמויות מסדרות המשחקים של מריו וסוניק.
המשחק יצא ב-6 בנובמבר 2007 לקונסולת ה-Wii וב-22 בינואר 2008 לקונסלה הניידת נינטנדו DS.
למשחק יצאו כמה משחקי המשך, בהתאמה לכל אולימפיאדה (אולימפיאדת 2012 בלונדון, אולימפיאדת 2016 בריו וכו').
Sonic Unleashed – משחק שיצא לשווקים ב-18 בנובמבר 2008 עבור הקונסולות Xbox 360, Wii, PS2 ו-PS3. סיפורו של סוניק הקיפוד, אשר אגמן רוקן את כוחו, כך שהוא הופך בלילה לזאב הרסני ובבוקר חוזר להיות קיפוד.
הוא מוצא חיה קטנה בשם צ'יפ אשר איבדה את הזיכרון שלה.
הם מתחברים ויחד יוצאים להילחם באגמן ולהחזיר את הזיכרון לצ'יפ.
במשחק ישנם שלבי יום ושלבי לילה, כאשר בשלבי היום משחקים בסוניק הקיפוד ובלילה בסוניק הזאב.
המשחק ספג ביקורות חצויות בעיקר על הדמות של סוניק הזאב, בעיות בזוויות, וחוסר מהלכים בשלבי הלילה.
Sonic and the Black Knight – יצא לשווקים ב-3 במרץ 2009 באופן בלעדי לקונסולת ה-Wii.
המשחק הוא השני בסדרת ה-Storybook, והתבסס על אגדות המלך ארתור.
Sonic & Sega All-Stars Racing – משחק מרוצים הכולל בתוכו דמויות ממשחקים שונים של סגה.
יצא לשווקים ב-23 בפברואר 2010 עבור הקונסולות PS3, XBOX 360, Wii, DS, ולמחשב.
Sonic the Hedgehog 4: Episode I – משחק דו-ממדי ברזולוציית היי-דיפינישן והמשחק הרביעי בסדרה.
המשחק יצא ב-13 באוקטובר 2010. לעומת המשחקים הקודמים, במשחק זה ניתן לשחק בסוניק המודרני.
המשחק זכה לביקורות מעורבות, בין השאר בגלל חוסר מקוריות (השלבים במשחק הם בעצם גרסאות מחודשות של שלבים מהמשחקים הראשונים) ובעיות שליטה בדמות.
לעומת זאת, המשחק קיבל ביקורות טובות על הגרפיקה היפה שלו והניסיון לחזור לדו-ממד.
Sonic Free Riders - משחק המשך לשני משחקי Sonic Riders אשר יצא ב-4 בנובמבר 2010 עבור קונסולת ה-Xbox 360 ויצא עבור תוסף הקינקט (הקינקט הגיע בתוך אריזת המשחק כבאנדל).
זכה לביקורות מעורבות אבל גם קיבל ציונים נמוכים.
Sonic Colors – יצא לשווקים ב-16 בנובמבר 2010. למשחק יצאו שתי גרסאות, אחת ל-Wii והשנייה ל-DS.
נחשב למשחק התלת־ממדי הראשון שהצליח בביקורות לאחר כמויות של משחקים תלת־ממדים שכשלו בגלל בעיות זווית וכדומה.
חידוש למשחק הנקרא Sonic Colors: Ultimate יצא ב-7 בספטמבר 2021 לפלייסטיישן 4, Xbox One, Xbox Series X/S, נינטנדו סוויץ' ולמחשב.
Sonic Generations – משחק מיוחד שיצא לשווקים ב-1 בנובמבר 2011 לכבוד חגיגות עשרים השנה של הזיכיון.
סיפורם של סוניק המודרני, סוניק הקלאסי וכל דמויות סוניק לדורותיהם.
במשחק זה ד"ר אגמן יצר מפלצת מרושעת בשם "אוכל הזמן", אשר אכלה את שלבי סוניק והדמויות שלו בכל הזמנים.
סוניק המודרני וסוניק הקלאסי יוצאים להציל את חבריהם ולהילחם במפלצת האכזרית.
המשחק כולל גרסאות מחודשות לשלבים מתוך כל משחקי סוניק לדורותיהם, וכמו כן ניתן לשחק במשחק בשתי גרסאות של סוניק – האחת בעיצוב ממשחקי המגה דרייב (בגרסה זו השלבים הם בדו־ממד) והשני בעיצוב העכשווי (בגרסה זו השלבים הם בתלת מימד).
בנוסף לגרסה הרגילה, שיצאה ל-Xbox 360, PS3, ולמחשב, יצאה למשחק גרסה שונה במקצת ל-3DS.
המשחק קיבל ציונים טובים מאוד, ביחס למשחקים האחרים של סוניק בתלת־ממד.
Sonic the Hedgehog 4: Episode II – משחק המשך לסוניק 4 פרק 1 שזכה לביקורות קצת יותר טובות.
יצא ב-16 במאי 2012. לעומת קודמו, במשחק זה מצטרף טיילס למשחק ומתלווה לסוניק בשלבים.
כמו כן, השלבים במשחק זה מקוריים לעומת קודמו.
בנוסף לכך יצאה תוספת למשחק בשם Episode Metal, שנפתחת אם השחקן קנה את שני המשחקים, ואז נותנת אפשרות לשחק בשלבים של המשחק הראשון בתור מטאל סוניק, כפילו הרובוטי של סוניק.
המשחק יצא לשווקים ב-20 בנובמבר 2012. המשחק שילב את דמויותיהם של ראלף ההורס מחברת וולט דיסני ונהגת המרוצים האמריקנית דניקה פטריק.
Sonic Lost World – יצא לשווקים ב-29 באוקטובר 2013 עבור קונסולות ה־Wii U והנינטנדו 3DS.
הושפע רבות מסגנון עין-הדג ב-Sonic X-Treme.
ב-2 בנובמבר 2015 יצאה למשחק גרסה עבור המחשב.
Sonic Forces – משחק נוסף שיצא ב-7 בנובמבר 2017, ביחד עם Sonic Mania, לרגל חגיגות עשרים וחמש שנים לזיכיון.
המשחק כולל את דמות סוניק הקלאסי וסוניק המודרני וכן ניתן ליצור דמות שלישית ייחודית שתצויד בגאדג'טים אשר הם שדרוג של הוויספים מהמשחק Sonic Colors.
המשחק מציג את דודון פא הדביבון, שמנהל מרוצים בהם מתחרים סוניק וחבריו.
המרוצים במשחק זה הם בדגש על עבודת צוות.
יצא ב-21 במאי 2019 לנינטנדו סוויץ', Xbox One, PlayStation 4 ולמחשב.
Sonic Frontiers - משחק אשר מציג סגנון משחקיות של עולם פתוח.
יצא לשווקים ב-8 בנובמבר 2022 עבור הקונסולות נינטנדו סוויץ', PlayStation 4,PlayStation 5, Xbox One, Xbox Series X/S ולמחשב.
The Murder of Sonic The Hedgehog - משחק רומן ויזואלי, שיצא לרגל אחד באפריל ב-31 במרץ 2023 למחשב האישי.
Shadow Generations - משחק פלטפורמה שיצא ב-25 באוקטובר 2024. המשחק השני שמתמקד בדמותו של שאדו הקיפוד.
עלילת המשחק מרחשת במקביל לעלילה של Sonic Generations.
המשחק ניתן לרכישה רק בחבילה הכוללת גרסה מחודשת ל-Sonic Generations ואינו ניתן לרכישה בתור כותר יחיד.
שוחרר לקונסולות הפלייסטיישן 4, פלייסטיישן 5, Xbox One, Xbox Series X/S, נינטנדו סוויץ', נינטנדו סוויץ' 2 ולמחשב האישי.
Sonic Racing: CrossWorlds - משחק מרוצים שעתיד לצאת לשווקים בספטמבר 2025.
יצא לשווקים ב-11 בנובמבר 2014 לקונסולת ה-Wii U.
המשחק הוא חלק מזיכיון נפרד מהסדרה, מתרחש לפני התחלת סדרת הטלוויזיה, ומוסיף משחקיות שונה לסדרת המשחקים.
כמו כן, המשחק היה אמור להיות אתחול של הסדרה.
המשחק קיבל ביקורות שליליות בשל באגים רבים, מצלמה גרועה, עלילה לא מובנת ודיאלוג רע, וגרם לסגה לפטר 300 עובדים רק מפני שלא היה להם מספיק כסף מהשכר כדי לשלם להם.
Sonic Boom: Shattered Crystal - יצא לשווקים ב-11 בנובמבר 2014 לקונסולות הנינטנדו 3DS.
המשחק פותח על ידי Sanzaru Games והופץ על ידי סגה.
המשחק, יחד עם Rise of Lyric, קיבל ביקורות שליליות שגרמו לסגה להתחיל לפתח משחקים למחשב ולמובייל.
Sonic Boom: Fire & Ice - המשחק השלישי בסדרת משחקי סוניק בום.
יצא לשווקים ב-27 בספטמבר 2016 לקונסולות ה-Nintendo 3DS.
גם משחק זה פותח על ידי Sanzaru Games והופץ על ידי סגה.
המשחק היה אמור לצאת בסוף 2015, אך נדחה בסופו של דבר.
במשחק זה נוספה אפשרות לשחק עם דמותה של איימי רוז.
Waku Waku Sonic Patrol Car – משחק הארקייד הראשון של סוניק, שבו סוניק הוא שוטר שנשלח לשמור על הרחובות מפני ד"ר רובוטניק.
יצא לשיווק רק ביפן בדצמבר 1991.
Sonic the Hedgehog – גרסה מיוחדת של המשחק הראשון שיצאה לשיווק ביפן בשנת 1993, כוללת פחות עולמות והגבלת זמן נוקשה.
SegaSonic Cosmo Fighter – משחק ששווק רק ביפן במרץ 1993. משחק יריות בסגנון Space Invaders.
לא הרבה ידוע על משחק זה.
Sonic the Hedgehog 2 – גרסת הארקייד של סוניק הקיפוד 2 למגה דרייב, שיצאה גם היא ב-1993. בניגוד לגרסת הארקייד של סוניק 1, כאן לא חסרים שלבים.
SegaSonic the Hedgehog – משחק פלטפורמה איזומטרי שיצא לשוק רק ביפן ביוני 1993 ומשחק הארקייד הרשמי הראשון של סוניק.
סוניק ושני חבריו, ריי הסנאי המעופף ומייטי הארמדיל, נלקחים לאי אגמן, שבנה ד"ר אגמן הרשע, ועל סוניק, ריי ומייטי לברוח מהאי.
זהו המשחק הראשון שבו לדמויות יש קול וגם המשחק הראשון של סוניק שבו יש עולם קרח.
בקוד של המשחק ניתן למצוא את רובוטניק במראהו האמריקאי, מה שמעיד על כך שיכול להיות שהמשחק היה אמור לצאת באמריקה.
Sonic the Fighters (ידוע גם בתור Sonic Championship) – משחק לחימה שיצא לשווקים ב-10 ביולי 1996. בניגוד לשאר משחקי סוניק לארקייד, משחק זה שווק גם באמריקה ואפילו באירופה.
במשחק זה, השחקנים הם סוניק, טיילס, נאקלס, איימי רוז (ידועה במשחק זה כרוזי השובבה), פנג הצלף (ידוע גם כנאק הסמור), ושתי דמויות ייחודיות למשחק זה: בין הדינמיט (ציפור ירוקה שאוהב לזרוק פצצות) ובארק דוב הקוטב.
במשחק זה האויבים הם ד"ר רובוטניק ומטאל סוניק, שבנו את ביצת המוות II.
דמות נסתרת במשחק זה היא האני החתולה, המופיעה בתור ביצת פסחא במשחק זה ומבוססת על הדמות בשם האני מהמשחק Fighting Vipers של סגה.
Sonic Runners – משחק לטלפונים חכמים של ריצה בלתי פוסקת בסגנון דו-ממדי.
ניתן לשחק כסוניק טיילס ונאקלס ודמויות נוספות כגון שאדו, רוז', איימי ועוד נמצאים במשחק וניתן להשיגם, לכל דמות ניתן להוסיף שני עוזרים שמסיעים לו במהלך השלב, מרביתם הם דמויות מהמשחקים הקודמים.
השלבים במשחק זה דומים ביותר לשלבים של "Sonic Lost World" אך הם בדו-ממד.
במאי 2016 סגה הודיעה שהיא תסגור את שרתי המשחק ב-27 ביולי 2016. ב-20 בדצמבר 2017 יצא משחק המשך בשם "סוניק ראנרס אדוונצ'ר" הפעם גם ל-JAVA בשיתוף יחד עם המפתחת הצרפתית "גיימלופט".
המשחק ספג ביקורות גרועות עקב תקלות וקריסות רבות, מלא פרסומות, שילום לגורמים, המראה החזותי ב-2D וגלגל הרולטה שנחשב על פי מבקרים לא מתאים בכלל לשחקנים צעירים.
Sonic The Hedgehog - גרסה לטלפון של המשחק הראשון שהחלה לצאת ל-JAVA בשנת 2005, לאייפוד בשנת 2007, לאייפון בשנת 2009, לאנדרואיד בשנת 2011 (ביפן בלבד) ובמאי 2013 המשחק חודש על ידי כריסטיאן וויטהד הפעם לאנדרואיד ו-iOS וניתן הפעם לשחק בטיילס ובנאקלס.
Sonic Jump (2005) – משחק המובייל הראשון של סוניק אשר יצא ב-2005 ביפן וב-2012 בתור גרסת נייד מחודשת.
המשחק מתמקד בסוניק אשר עליו לשחרר את כל החיות שאגמן הרשע כלא.
במשחק זה עליך להשיג בכול שלב 3 מטבעות אדומים אשר ניתן להשיגן חוץ משלבי הבוס המשחק עצמו כולל 5 עולמות כל עולם הוא מכיל 12 שלבים במשחק זה יש גם טבלת מובילים.
Sonic Jump 2 – משחק ההמשך אשר יצא ב-2008 ביפן בלבד המשחק עצמו כולל גם עוד המשך נוסף בניגוד לשלבים הראשונים.
Sonic Jump (2012) – גרסה מחודשת למשחק הקודם.
במשחק זה ניתן להשיג את כולם בהתחלה ניתן לשחק בסוניק ובבלייז.
הוא גם משחק למובייל שיצא על ידי Headlight.
Sonic Jump Fever – הוא משחק למובייל אשר מותר להשיג צ'אווים לשחק על זמן המשחק ולשחרר את החיות.
במשחק זה ניתן גם לשחק בעיקר גם בדמותו של סילבר הקיפוד וניתן גם לזכות במשהו מגלגל מזל.
Sonic Unleashed Mobile – גרסת מובייל של המשחק סוניק אנלישד המשחק בגרסת 2D והיה בשיתוף יחד עם גיימלופט.
המשחק יצא ל-Mobile Phone ב-4 ביוני 2009.
Sonic Dash Quiz – משחק מובייל אשר יצא ב-2009 ביפן בלבד וכולל גם את שלבי ה-Green Hill Zone.
Sonic Racing Kart – משחק מרוצים למובייל אשר יצא לראשונה רק ביפן ב-2003.
Sonic Hearts – משחק קלפי מלחמה שיצא ב-2004 חלק גם מסדרת סגה מובייל.
Sonic Darts – משחק למובייל אשר על השחקן לירות חצים על הנקודה המתאימה בתוך עיגול.
Sonic Dash – משחק שנוצר למובייל על ידי Headlight.
המשחק בסגנון ריצה בלתי פוסקת בתלת-ממד.
המשחק כולל שלושה אזורים מהשלב Seaside Hill.
Sonic Putter – משחק מובייל שיצא ביפן בלבד ב-2009. המשחק עצמו מבוסס על משחק גולף.
Sonic Dash Club – גרסה של סוניק דאש אשר יצאה ב-2015 ביפן בלבד ל-iOS ולאנדרואיד.
יצא לראשונה ב-2008. אך כל הדמויות מהמשחק מריו לא מופיעים אלה רק שבניגוד לכולם מופיעים כל הדמויות של סוניק הקיפוד בלבד.
גם הוא כולל דמויות סוניק בלבד.
Sonic 20th Anniversary – משחק מובייל שיצא בחגיגות 20 שנה לזיכיון סוניק הקיפוד.
יצא ביום האחרון של שנת 2011. יצא ל־iOS בלבד.
Sonic Kart 3D X – משחק מרוצים למובייל אשר יצא ב-2005 ביפן בלבד.
Sonic Golf 3D – משחק למובייל בתלת-ממד וגם הוא משחק גולף.
Sonic Cricket – משחק מובייל שיצא ב-2009 ושווק ביפן בלבד.
בניגוד למשחק הקודם שמציג את הדמויות מהזיכיון המרכזי של סוניק, משחק זה מציג את הדמויות מ-Sonic Boom.
המשחק שוחרר לראשונה בקנדה ב-30 ביוני 2015 ויצא לעולם ב-8 באוקטובר 2015 (iOS ואנדרואיד).
אשר יצא ביוני 2017 בבריטניה ובאוגוסט 2017 (אנדרואיד ו-Java).
Sonic Forces: Speed Battle - משחק תחרויות למובייל ששוחרר לעולם ב-16 בנובמבר 2017. המשחק מתבסס על המשחק Sonic Forces.
דמויות נוספות שיצאו למשחק הם סוניק הקלאסי, מטאל סוניק, כאוס, זאבוק, סילבר ועוד.
גם משחק זה כולל דמויות הקשורות לסוניק בלבד.
Sonic & Knuckles Collection - אוסף של המשחקים סוניק 3 וסוניק ונאקלס (וגם את הגרסה המשולבת שלהם, סוניק 3 ונאקלס), המכיל מוזיקה שונה בחלק מהשלבים.
Sonic Jam – אוסף משחקים אשר יצא לשווקים ב-31 ביולי 1997 לסגה סאטורן.
מכיל את המשחקים Sonic The Hedgehog", "Sonic The Hedgehog 2" "Sonic The Hedgehog 3" ו-"Sonic & Knuckles", וכמו כן הוא כולל עולם תלת־ממדי בשם "Sonic World", ובו ניתן לצפות בסרטונים ותמונות שונות הקשורים לזיכיון.
האלמנטים ב-Sonic Jam שומשו בתחילה לפיתוח המשחק Sonic Adventure, אך עקב המעבר לקונסולות הדרימקאסט, הוחלט להעביר את כל פיתוח המשחק לאוסף משחקים זה.
ב-10 ביולי 1998 יצא המשחק לקונסולה הניידת Game.com של חברת טייגר, שזכתה לביקורות שליליות בגלל שהיא מכילה רק שלב אחד מכל משחק (למעט המשחק הראשון), ובגלל המוזיקה והגרפיקות שלה.
Sonic Mega Collection – משחק אוספים של סוניק הקלאסי אשר יצא ב-10 בנובמבר 2002, ובו ניתן לשחק במשחקים סוניק הקיפוד, סוניק הקיפוד 2, סוניק הקיפוד 3, סוניק ונאקלס ו-Sonic 3D Blast ושני משחקים מסגה של אמריקה: סוניק ספינבול ו-Dr.
בנוסף ניתן לשחק בעוד משחקים של סגה, למשל Flicky, Comix Zone, The Ooze ו-Ristar יצא ב-2002 לגיימקיוב בלבד.
Sonic Mega Collection Plus – גרסה נוספת למשחק האוספים הקודם שיצא ב-2 בנובמבר 2004. משחק זה כולל את המשחקים מהאוסף Sonic Mega Collection ואת רוב משחקי ה-Game Gear של סוניק: סוניק הקיפוד (גרסת 8 ביט), סוניק כאוס, סוניק דריפט, Sonic Blast,Dr.
יצא בשנת 2004 לפלייסטיישן 2 ול-Xbox, וב-2006 יצא למחשב האישי.
Sonic PC Collection - אוסף דיסקים של ארבעה משחקי מחשב של סוניק שיצא ב-1 באוקטובר 2009. האוסף כולל 3 משחקים מודרניים (Sonic Riders, Sonic Heroes, ו-Sonic Adventure DX) ואת אוסף המשחקים Sonic Mega Collection Plus, השייך לאזור משחקי סוניק הקלאסיים.
לכבוד יום ההולדת ה-20 של סוניק יצאה ב-2011 גרסה חדשה לאוסף הכוללת עכבר ופד לעכבר מיוחדים של סוניק.
Sonic Origins - משחק אוספים שיצא ב-23 ביוני 2022 לאקסבוס One, אקסבוקס Series X/S, פלייסטיישן 4, פלייסטיישן 5, נינטנדו סוויץ' ולמחשב.
המשחק חוגג 30 שנים לסוניק.
Sonic Origins Plus - גרסה משודרגת של Sonic Origins, שיצאה בדיוק שנה אחריו.
בגרסה זו ניתן לשחק בכל משחקי סוניק שיצאו ל-Game Gear.
בגרסה זו ניתן לשחק בתור איימי לראשונה במשחקים הקלאסיים, וניתן לשחק בתור נאקלס ב-Sonic CD.
Sonic's Edusoft - משחק חינוכי שתוכנן לצאת בשנת 1991 לקונסולת המאסטר סיסטם של סגה.
המשחק פותח על ידי סגה ו-US.Gold.
המשחק מלמד בעיקר חשבון ואנגלית.
Bros - משחק שהיה אמור לצאת בשנת 1992 לארקייד אך בוטל בסופו של דבר.
משחק זה הוא טטריס ובו היו אמורים גם להופיע שני האחים של סוניק.
Sister Sonic – משחק שהיה אמור לצאת לשווקים בשנת 1995 עבור כונן התקליטורים Sega CD, אך בוטל בסופו של דבר.
אם משחק זה היה יוצא, זה היה משחק התפקידים הממוחשב (RPG) הראשון של סוניק במקום Sonic Chronicles: The Dark Brotherhood.
המשחק היה אמור להתבסס על המשחק Popful Mail באופן דומה להתבססות המשחק האחים סופר מריו 2 על המשחק Yume Kōjō: Doki Doki Panic.
במשחק הייתה אמורה להופיע אחותו האבודה של סוניק.
Sonic X-Treme – משחק שתוכנן לצאת לקונסולת ה-Sega Saturn בשנת 1996, אך בוטל בסופו של דבר.
ביטול המשחק הוא אחת הסיבות לכישלונה של ה-Sega Saturn.
אם משחק זה היה יוצא לאור, היה זה המשחק הראשון של סוניק הקיפוד בתלת-ממד.
השלבים במשחק השתמשו במצלמת "עין דג", המעגלת את מראה השלבים.
שלבי הבוס במשחק לא השתמשו במצלמה זו.
הבוסים הידועים ממשחק זה הם מטאל סוניק ונאק הסמור.
מספר אבות טיפוס התגלו למשחק זה, הראשון יצא ב-2007 והשאר ב-2014–2015. לפני פיתוח היו גם שלושה משחקים שבוטלו והתבססו על הסדרה Sonic SatAM ואחד מהם היה אמור להיות משחק איזומטרי ל-Genesis וגם משחק איזומטרי וליניארי של סוניק, Sonic 16 ו-Sonic Mars.
Sonic Extreme - משחק שהיה אמור לצאת בשנת 2002 לקונסולה הראשונה של מיקרוסופט "Xbox" אך בוטל בסופו של דבר.
המשחק היה אמור להיות משחק מרוצים על סקייטבורד.
המשחק בוטל לאחר שסגה פרשה מהרעיון ובתחילת 2006 סגה הוציאה את המשחק Sonic Riders לפלייסטיישן 2, אקס בוקס, נינטנדו גיימקיוב ומחשב, שבו הסקייטבורדים הוחלפו בהוברבורדים ובכלים מרחפים דומים המכונים Extreme Gear.
המשחק התגלה לראשונה במאי 2011.
Sonic DS - משחק שהיה אמור לצאת לקונסולת ה-DS של נינטנדו בשנת 2004 אך יציאתו בוטלה בסופו של דבר.
הסדרה מציגה את סוניק באופן הומוריסטי ומכילה בעיקר הומור סלפסטיק, כאשר סוניק וטיילס יוצאים לשחרר את מוביוס מנסיונותיו של רובוטניק להשתלט על הכוכב בעזרת שלושת הרובוטים שלו – כרבולת, כדורת וקוקונאטס.
בסדרה זו מופיעה לראשונה הגרסה האמריקאית של רובוטניק – הוא בעל ראש מחודד עם אף אדום, ובסדרות ההמשך היו לו אף רגיל אך בעל שתי ידיים מכניות.
לסדרה זו יצא פרק ספיישל בחג המולד בשנת 1996.
חוץ מסוניק וטיילס נוספו עוד דמויות מרכזיות.
במרכז העלילה סוניק וחברתו סאלי ניצבים בתור מנהיגי "לוחמי החופש" שמסתתרים בכפר נוטהול וילג' שנסתר ביער הגדול.
תוכנית זו הייתה הצלחה בעיני מעריצים רבים.
עונה שלישית תוכננה לסדרה אך בוטלה בעקבות ירידת אחוזי הרייטינג.
מחתרת סוניק (Sonic Underground) – סדרת אנימציה בת 40 פרקים ששודרה במהלך שנת 1999 עד שנת 2000. הסדרה מציגה את סוניק ביקום מקביל.
במרכז העלילה, רובוטניק משתלט על מוביוס והופך את תושביו לרוביאנים.
סדרה זו לא שודרה בישראל.
סוניק X (Sonic X) – סדרת אנימה ששודרה ביפן בין השנים 2003 עד 2006. סדרה זו שודרה גם בישראל בדיבוב לעברית (בין המדבבים: עידו מוסרי, עמי מנדלמן, גלעד קלטר, יפה גבאי, דון לני-גבאי, מתן חצרוני, עידו פרמון, טליה ברקאי וצביקה שוורצברג).
עלילת הסדרה מבוססת על המשחקים "Sonic Adventure" ו-"Sonic Adventure 2", ומציגה את הדמויות במראה המודרני והבוגר יותר.
בהמשך, הסדרה מפתחת עלילה משלה בעונתה השלישית.
סוניק בום (Sonic Boom) – סדרת אנימציה ממוחשבת בת 104 פרקים וכוללת שתי עונות ששודרה ב-Cartoon Network החל מ-8 בנובמבר 2014. ובישראל היא שודרה בערוץ הילדים החל מ-2015 (בין המדבבים: ערן מור, שיר כהן, מירון אהרונוביץ', מייה קדוש, עדן גמליאל וצביקה שוורצברג).
זוהי הסדרה השנייה שפותחה בצרפת אחרי Sonic Underground.
בסדרה זו השתתפו שחקנים מסדרת המשחקים הראשית (בין המדבבים: רוג'ר קרייג סמית', טרוויס וילינגהם, סינדי רובינסון ומייק פולוק).
סדרה זו מבוססת על משחקי הספין-אוף באותו השם שיצאו במקביל לסדרה.
סוניק פריים (Sonic Prime) – הוכרזה בשנת 2020. בסדרה זו יש שימוש בהנפשה ממוחשבת.
הסדרה נמצאת בפיתוח על ידי WildBrain Studios, סגה ו-Man of Action Entertainment, וצפויה לעלות בדצמבר 2022 לשירות הזרמת המדיה נטפליקס.
נאקלס (Knuckles) - סדרת ספין-אוף לסרטי הקולנוע המתמקדת בדמותו של נאקלס הקיפודן.
שוחרר לשירות הסטרימינג Paramount+ בשנת 2024.
בנוסף, סוניק וטיילס הופיעו בעונה השלישית של הסדרה "OK K.O.!
Let's Be Heroes " של קרטון נטוורק ב-4 באוגוסט 2019. אזכורים לסוניק אף הופיעו בסדרות טלוויזיה שונות, כגון משפחת סימפסון ו-Mad .
סוניק: האנימציה (Sonic the Animation) - קטע אנימציה באורך דקה וחצי שנוצר לפארקי השעשועים של סגה.
לאחר מכן, הקטע נכלל באוסף המשחקים "Sonic Jam" משנת 1997. אף על פי שבסוף הקטע מופיע מסך שרשום בו "המשך יבוא", קטע המשך לא יצא לפועל.
הרפתקאות סוניק מאניה (Sonic Mania Adventures) - סדרה אנימציה קצרה בת 6 פרקים המבוססת על המשחק "Sonic Mania".
הפרק הראשון בסדרה עלה ליוטיוב ב-30 במרץ 2018 והפרק האחרון ב-17 ביולי 2018 (בתאריך ההשקה של Sonic Mania Plus), וב-20 בדצמבר 2018 עלה פרק בונוס בו מופיעה דמותה של איימי רוז.
כל פרק היה יוצא פעם בחודש, מלבד הפרק השישי.
עלילת הסדרה מתרחשת באזור אי המלאכים, כאשר סוניק הקיפוד, טיילס, נאקלס הקיפודן, מייטי הארמדיל וריי הסנאי מנסים לעצור את דוקטור רובוטניק, שמתכנן להשתלט על העולם ולקחת את יהלומי הכאוס ואת היהלום הראשי.
לכל דמות יש את המקרה והסיפור שלו.
בסוף כל פרק בסדרה מופיע גיימפליי של כל הדמויות.
זאת הסדרה הראשונה בסדרת המשחקים שבה לדמויות אין קול ודיבור.
טים סוניק רייסינג: אוברדרייב (Team Sonic Racing: Overdrive) - סדרת אנימציה קצרה המבוססת על המשחק "Team Sonic Racing".
הוכרזה בפאנל ה-SXSW במרץ 2019. בדומה להרפתקאות סוניק מאניה, גם לסדרה זאת אין דיבוב.
סדרה זו כוללת 2 פרקים.
צ'או בחלל (Chao In Space) - סרטון קצר שפורסם ביוטיוב ב-12 בדצמבר 2019. הסרטון מבוסס על סדרת הסרטים הבדיונית באותו השם, ומתנהג כמו פרק לחג המולד.
מסביב לעולם ב-80 שניות (Around the World in 80 Seconds) - יצא ב-31 במרץ 2020 יחד עם מכירת הגרסה הדיגיטלית של "סוניק – הסרט".
הסרטון מציג את סוניק מהסרט כשהוא מטייל בעולם ב-80 שניות.
סוניק הקיפוד (Sonic the Hedgehog) – סרט אנימה מסוג OVA שיצא לשווקים ביפן במהלך שנת 1996 בשני חלקים.
בשנת 1999 יצא לשווקים בארצות הברית כסרט אחד בדיבוב לאנגלית בשם "Sonic The Hedgehog: The Movie".
במרכז עלילת הסרט נלחמים סוניק, טיילס ונאקלס נגד דוקטור רובוטניק והייפר מטאל סוניק (Hyper Metal Sonic).
יקום זה אינו דומה למה שתואר בסדרות האמריקאיות של סוניק והוא דומה יותר למציאות שמבוססת על המשחקים.
סרט זה מעולם לא יצא לשווקים בישראל.
בסוף 2014 הוכרז על סרט חדש, שנמצא בתהליכי כתיבת התסריט, ויהיה בפיתוח של חברת Sony Pictures.
בהתחלה הכרזה זו הייתה בגדר שמועה, אבל העיתון "The Hollywood Reporter" וחברת IGN, אישרו ששמועה זו היא נכונה.
בפברואר 2016 נמסר מנשיא ומנכ"ל סגה, האג'ימה סאטומי, שהסרט מתוכנן לשחרור בבתי הקולנוע ב-2018, אך בהמשך נדחה ל-8 בנובמבר 2019. בהמשך נודע גם כי בין התסריטאים שיעבדו על הסרט, נמצאים חלק מהתסריטאים של סדרת "מהיר ועצבני" המצליחה.
ב-10 בדצמבר 2018 נחשף פוסטר הסרט הראשון.
בסרט מככבים בן שוורץ בתור סוניק, וג'ים קארי בתור דוקטור אגמן, לצד ג'יימס מרסדן, טיקה סאמפטר, אדם פלי וניל מקדונו.
הסרט הוא מיזם אמריקאי-יפני בין פרמאונט אנימציות, Original Film, סגה, Blur Studio ו-Marza Animation Planet.
בחודש מאי 2019 הודיע ג'ף פאולר, במאי הסרט, כי הסרט נדחה ל-14 בפברואר 2020, במטרה לשפר את העיצוב של סוניק לאחר תלונות רבות של מעריצים שהתאכזבו מעיצוב דמותו של סוניק בסרט.
הסרט עלה לאקרנים בארצות הברית ב-8 באפריל 2022 על ידי סרטי פרמאונט, בשיתוף פעולה עם קבוצת סגה סאמי.
בישראל, הסרט עלה לאקרנים ב-7 באפריל 2022.
הסרט הוא המשך ישיר לסרט הראשון בסדרה.
לאחר סיום ההקרנות של הסרט "סוניק – הסרט 2", הוא קיבל רק ביקורות חיוביות והצליח מאוד.
ג'ים קארי שמשחק את דוקטור רובוטניק הכריז כי אם הסרט "סוניק הסרט 3" לא יהיה עם תסריט מספיק טוב, הוא לא ישתתף בסרט.
לעומת זאת, בטריילר הראשון של הסרט רואים את קארי משחק תפקיד כפול.
באפריל 2024 יצא הסדרה "נאקלס" המספרת על נאקלס הקיפודן לאחר אירועי הסרט "סוניק 2" ולפני הסרט "סוניק 3".
ב-26 באוגוסט 2024 יצא הטריילר הראשון לסרט, בו הופיעו הקאסט המלא והרשע: שאדו הקיפוד (בדיבוב קיאנו ריבס).
הסרט צפוי לצאת לאקרנים ב-20 בדצמבר 2024, והמפיקים הראשיים של הסרט אמרו שאם הסרט יצליח, פיתוחים גדולים יתחילו ל-"סוניק הסרט 4".
במהלך שנות התשעים חברת סגה הפיקה חוברת קומיקס של סוניק, שמוספרו בהתחלה כ-1/4 ובהמשך כמיני-סדרה החל ממספר 0. מיני-סדרה זו התחילה סדרת קומיקס שהמשיכה עד סוף 2017 תחת המוציאים לאור ארצ'י קומיקס.
בסיס העלילה בקומיקס הוא למעשה כל העולמות של סוניק בכל המשחקים והסדרות, בחלק מהם מופיעות הדמויות מהסדרה "סוניק הקיפוד", וכן דמויות מהמשחקים.
העלילה בקומיקס הייתה מפותלת, אך בהמשך נוצרו עוד דמויות ומיני-סדרות חדשות, כולל סדרה לנאקלס הקיפודן ולסוניק X.
כמו כן, הקומיקס מסביר דברים שלא הוסברו לפני כן, כמו שמו האמיתי של סוניק, למה רובוטניק נראה שונה בין הגרסאות האמריקאיות או היפניות, מי הם הוריו של סוניק, מקורות, היסטוריה, פגישות עם דמויות אחרות (כגון סברינה המכשפה הצעירה ומגה מן), גיבורי קומיקס אחרים ועוד.
בנוסף לסדרת קומיקס זו, הופק בעבר גם קומיקס של סוניק בבריטניה בשם "Sonic The Comic", שיצא תחת המוציאים לאור Fleetway Comics.
בירחון WIZ פורסם קומיקס של סוניק מתורגם לעברית.
ב-4 באפריל 2018 החלה להתפרסם סדרת קומיקס חדשה של סוניק הקיפוד על ידי חברת IDW Publishing, ושמה הוא "סוניק הקיפוד".
סוניק יות' הייתה להקת רוק אלטרנטיבי אמריקאית שהוקמה בשנת 1981 בניו יורק ופעלה עד 2011.
בתחילת דרכה סוניק יות' נחשבה לאחת הלהקות הבולטות היחידות בזרם ה"נו וייב" (No Wave) הניו-יורקי.
הלהקה היא אחת הבודדות ששרדו מאותו גל מוזיקלי ובין המעטות שזכו להצלחה מסחרית יחסית.
היא נחשבת כיום לאחת הלהקות החשובות והמשפיעות ברוק האלטרנטיבי.
סוניק יות' הושפעו מפוסט-פאנק ומוזיקה אקספרימנטלית, בין השאר ישירות מיוצרים כמו ולווט אנדרגראונד ואיגי פופ ושילבה במוזיקה שלה גם נויז רוק ואוונגרד.